




KONSULTACIJA SU RINKOS DALYVIAIS  
DĖL VIEŠINIMO PLANO PARENGIMO IR ĮGYVENDINIMO PASLAUGŲ VIEŠOJO PIRKIMO
                        
Lietuvos Respublikos aplinkos ministerijos Aplinkos projektų valdymo agentūra numato vykdyti Viešinimo plano parengimo ir įgyvendinimo paslaugų pirkimą.
Siekdami kokybiškai pasirengti pirkimui, kviečiame galimus rinkos dalyvius į rinkos konsultaciją. Rinkos konsultacija bus vykdoma vadovaujantis LR Viešųjų pirkimų įstatymo 27 straipsnio nuostatomis.
[bookmark: _Hlk93582290]Rinkos konsultacija bus vykdoma Centrinės viešųjų pirkimų informacinės sistemos priemonėmis (CVP IS) - kviečiame pateikti raštu atsakymus iki CVP IS nurodyto termino.
Rinkos dalyviai kviečiami pateikti siūlymus/pastebėjimus/rekomendacijas ir atsakymus į pateiktus klausimus. Informaciją prašome pateikti pasinaudojant CVP IS susirašinėjimo funkcija.
Tiekėjo pateikti atsakymai nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.
Rinkos konsultacija skelbiama iki pirkimo pradžios. Rinkos konsultacijos paskirtis – pasirengti pirkimui (-ams) ir iki pirkimo (-ų) pradžios informuoti rinkos dalyvius bei kitus suinteresuotus asmenis apie ketinamą ateityje vykdyti pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastebėjimus. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus vykdomi ateityje, ar jų rezultatams. Vadovaujantis LR Viešųjų pirkimų įstatymo 27 str. 3 ir 4 d., rinkos konsultacijos dalyviai, nepažeidžiant visų pirkime dalyvaujančių teisių ir konkurencijos, nepraranda teisės dalyvauti pirkimuose.
Rinkos konsultacijos metu, remiantis galimų rinkos dalyvių turimomis žiniomis, ir/arba patirtimi dalyvaujant panašių prekių pirkimuose, numatoma išsiaiškinti su pirkimo specifika susijusius klausimus.

Prašome atsakyti į šiuos klausimus:
	
TEMA, KLAUSIMAS
	RINKOS KONSULTACIJOS DALYVIO ATSAKYMAS IR (AR) SIŪLYMAI*

	I. Techninė specifikacija
	

	1. Ar techninėje specifikacijoje nustatyti paslaugų apimties ir turinio reikalavimai yra aiškūs, pakankami ir nedviprasmiški? Jeigu ne – prašome nurodyti konkrečias nuostatas bei pasiūlyti jų patikslinimus.
	

	2. Ar techninėje specifikacijoje numatyta paslaugų apimtis yra proporcinga numatomai pirkimo vertei ir sutarties vykdymo terminui?
	

	3. Ar techninėje specifikacijoje nėra reikalavimų, kurie, Jūsų nuomone, galėtų nepagrįstai riboti tiekėjų konkurenciją? Jeigu taip – prašome nurodyti konkrečius reikalavimus ir pateikti siūlymus.
	

	4. Ar techninėje specifikacijoje numatytas paslaugų teikimo modelis yra praktiškai įgyvendinamas? Jeigu ne – kokius pakeitimus siūlytumėte?
	

	5. Prašome pateikti kitus pastebėjimus ar pasiūlymus dėl techninės specifikacijos.
	

	II. Kvalifikacijos reikalavimai
	

	6. Ar nustatyti tiekėjų kvalifikacijos reikalavimai yra proporcingi pirkimo objektui ir užtikrina sąžiningą konkurenciją? Jeigu ne – kuriuos reikalavimus siūlytumėte keisti ir kodėl?
	

	7. Ar specialistams nustatyti minimalūs kvalifikacijos reikalavimai (patirtis, projektų vertė, projektų ar renginių skaičius) yra objektyvūs, pagrįsti ir atitinka rinkos praktiką?
	

	8. Ar projektų, sėkmingai įgyvendinto projekto ir renginio apibrėžimai yra pakankamai aiškūs ir nekelia interpretavimo rizikos? Jeigu ne – prašome pateikti siūlymus.
	

	9. Ar nustatyti specialistų kvalifikacijos reikalavimai nepagrįstai neriboja konkurencijos? Jeigu manote, kad taip, prašome nurodyti konkrečius reikalavimus ir pateikti argumentuotus pasiūlymus.
	

	III. Ekonominio naudingumo vertinimas
	

	10. Ar ekonomiškai naudingiausio pasiūlymo vertinimo kriterijai yra aiškūs, objektyvūs ir leidžia išrinkti ekonomiškai naudingiausią pasiūlymą?
	

	11. Ar specialistų papildomos patirties vertinimui nustatyti papildomų projektų ir renginių skaičiai yra proporcingi ir atitinka rinkos praktiką? Jeigu ne – kokius skaičius siūlytumėte nustatyti?
	

	12. Ar ekonominio naudingumo kriterijų svoriai (kaina – 60 balų, kokybė – 40 balų) yra pagrįsti ir proporcingi pirkimo objektui? Jeigu ne – kokį svorių paskirstymą siūlytumėte?
	

	13. Ar papildomos specialistų patirties vertinimo metodika (balų skyrimas pagal papildomų projektų ar renginių skaičių) yra aiški ir objektyvi?
	

	IV. Baigiamasis klausimas
	

	14. Prašome pateikti kitus pastebėjimus ar pasiūlymus dėl pirkimo dokumentų, kurie, Jūsų nuomone, padėtų užtikrinti didesnę konkurenciją ir sėkmingą pirkimo įvykdymą.
	











